**POSLANICA**

»Danes dajem častno besedo,
da bom vedoželjen in odprt,
da bom spoštoval naravo in sočloveka,
da bom zvest in iskren prijatelj,
ki drži svojo besedo.

Da ne bom tiho in gledal stran
ob krivicah sveta,
da ne bom ravnodušen in otopel.
Da bom hodil po poti sočutja,
in cenil dobro delo naprednih ljudi,
ki želijo svobodo in mir,
da bom eden od njih.

 Da bom spoštoval svoj jezik in kulturo
in vse druge jezike in kulture,
da ne bom sodil po videzu, ampak po srcu,
da se ne bom bal sanjati
o spremembah na bolje.
Da bom soustvarjal boljši svet.«

Nika Gradišek (2001), študentka sociologije in anglistike na Filozofski fakulteti v Ljubljani